(Návrh)
RÁMCOVÁ DOHODA O POSKYTOVANÍ SLUŽIEB 
na zabezpečenie leteckej prepravy pre Ministerstvo vnútra Slovenskej republiky 
uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015  Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) 
(ďalej len „Dohoda“)

  Účastníci dohody 
	Objednávateľ:
	

	Názov:
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 02 Bratislava, Slovenská republika

	Zastúpený:
	[●]

	IČO:
	00 151 866

	DIČ:
	2020571520

	IČ DPH:
	SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu: 
	SK78 8180 0000 0070 0018 0023

	BIC/SWIFT kód:
	SPSRSKBA

	Webové sídlo (URL):
	http://www.minv.sk/

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Objednávateľ“)
	



a

	Poskytovateľ:
	

	Názov:
	[●]

	Sídlo:
	[●]

	Zastúpený:
	[●]

	IČO:
	[●]

	DIČ:
	[●]

	IČ DPH (ak je pridelené):
	[●]

	Bankové spojenie:
	[●]

	Číslo účtu: 
	[●]

	BIC/SWIFT kód:
	[●]

	Webové sídlo (URL):
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Poskytovateľ“)
	

	(Objednávateľ a Poskytovateľ spoločne ďalej len „Účastníci dohody“ alebo jednotlivo len „Účastník dohody“)



Článok I
Úvodné ustanovenia
1.1 Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Zabezpečenie leteckej prepravy pre Ministerstvo vnútra Slovenskej republiky a organizácie v jeho zriaďovateľskej a riadiacej pôsobnosti“ (ďalej len „Verejné obstarávanie“). 
1.2 Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Dohoda.

Článok II
Predmet Dohody
2.1 Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na jednotlivé čiastkové zmluvy o službách, predmetom ktorých bude poskytovanie služieb špecifikovaných v bode 2.3 tohto článku a v Prílohe č. 1 Dohody (spolu ďalej len „Služby“, jednotlivo aj „Služba“) a ktoré budú Účastníci dohody uzatvárať výhradne na žiadosť Objednávateľa vo forme písomných objednávok  vystavených Objednávateľom  (ďalej len „Objednávka“) a potvrdených Poskytovateľom (každá takáto vystavená a potvrdená Objednávka ďalej len ako „Jednotlivá zmluva“). 
2.2 Na základe Jednotlivých zmlúv sa Poskytovateľ zaväzuje poskytnúť pre Objednávateľa Služby a s nimi súvisiace plnenia za podmienok stanovených touto Dohodou, ktorých rozsah bude bližšie špecifikovaný v Jednotlivých zmluvách  a povinnosť Objednávateľa zaplatiť Poskytovateľovi za riadne a včas poskytnuté Služby Cenu za Služby podľa čl. II, bodu 2.3 a čl. V tejto Dohody, a to za podmienok ustanovených v tejto Dohode a Jednotlivých zmluvách. Cena za Služby musí byť v súlade s jej štruktúrovaným rozpočtom uvedeným v Prílohe č. 2 tejto Dohody.
2.3 Predmetom tejto Dohody je poskytovanie Služieb na základe Jednotlivých zmlúv podľa špecifikácie a podmienok uvedených nižšie:
	Špecifikácia Služieb:
	Zabezpečenie leteckej prepravy pre Ministerstvo vnútra Slovenskej republiky pri zahraničných pracovných cestách a pri tuzemských pracovných cestách pre potreby Ministerstva vnútra Slovenskej republiky a organizácii v jeho zriaďovateľskej a riadiacej pôsobnosti tak, ako sú Služby bližšie špecifikované v Prílohe č. 1 Dohody – Opis predmetu zákazky.

	Dokumentácia, povolenia a certifikáty k Službám:
	Môže byť predmetom konkrétnej Objednávky.

	Lehota na potvrdenie Objednávky:
	Poskytovateľ je povinný v lehote troch (3) pracovných dní písomne potvrdiť prijatie Objednávky v súlade s čl. IV Dohody.

	Lehota na poskytnutie Služieb:
	Poskytovateľ je povinný poskytnúť Služby Objednávateľovi  najneskôr do dvoch (2) dní odo dňa doručenia Objednávky, ak sa Účastníci dohody písomne nedohodnú inak.

	Miesto poskytovania Služieb:
	Miestom poskytovania Služieb je Ministerstvo vnútra Slovenskej republiky, Pribinova 2, 812 02 Bratislava, Slovenská republika.

	Cena za Služby:
	Cena za Služby je cena za jednotlivé Služby a s nimi súvisiace plnenia uvedené najmä v čl. V, bod 5.3 tejto Dohody (ďalej len „Cena za Služby“). Servisný poplatok je výsledkom postupu Verejného obstarávania a je špecifikovaný v Prílohe č. 2 tejto Dohody (ďalej len „Servisný poplatok“). 

	Cena objednaných Služieb:
	Celková cena Služieb objednaných na základe jednej Objednávky bez DPH; táto cena je rozhodujúca pre výpočet zmluvných pokút podľa tejto Dohody (ďalej len „Cena objednaných Služieb“). 

	Splatnosť faktúry:
	Tridsať (30) dní odo dňa doručenia faktúry Objednávateľovi.

	Záručná doba a záruka za akosť:
	Dvanásť (12) mesiacov, pokiaľ Objednávateľ neurčí v príslušnej Objednávke kratšiu záručnú dobu na konkrétnu Službu.                 

	Lehota na odstránenie vady podliehajúcej záruke:
	Bezodkladne, najneskôr však do desiatich (10) dní odo dňa uplatnenia reklamácie Objednávateľom.

	Doba trvania Dohody:

	Dvadsaťštyri (24) mesiacov odo dňa nadobudnutia  účinnosti Dohody alebo do vyčerpania finančného limitu, t. j. Maximálnej ceny Dohody podľa toho, ktorá skutočnosť nastane skôr.  

	Maximálna cena Dohody:
	Maximálna Cena Dohody (hodnota finančného limitu) uhradená Objednávateľom na základe tejto Dohody/Objednávok/Jednotlivých zmlúv v súlade s výsledkom Verejného obstarávania a s touto Dohodou je cena rovnajúca sa predpokladanej hodnote zákazky.

	Predpokladaná hodnota zákazky Verejného obstarávania:
	900 000 EUR bez DPH (slovom: deväťstotisíc bez DPH).

	Predmet zákazky  (spolu)financovaný  z fondov Európskej únie:
	a) nie 
b) áno 




2.4 [bookmark: _heading=h.6d7d4az254h2]Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Poskytovateľa predpokladané množstvo Služieb uvedené v Prílohe č. 1 Dohody v celom rozsahu. Predpokladané množstvo Služieb uvedené v tejto Dohode nie je pre Objednávateľa záväzné. Skutočne objednané množstvo Služieb počas trvania tejto Dohody môže byť nižšie alebo vyššie ako predpokladané množstvo Služieb a Objednávateľ si vyhradzuje právo neobjednať Služby, resp. právo objednať jednotlivé Služby v nižšom či vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. II, bodu 2.3 Dohody. Poskytovateľ má nárok na odplatu, resp. Cenu za Služby len za skutočne poskytnuté množstvo Služieb. 
2.5 Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok III
Doba trvania Dohody 
3.1 Táto Dohoda sa uzatvára na dobu určitú, na obdobie uvedené v čl. II, bode 2.3 Dohody. 
3.2 Služby bude Poskytovateľ poskytovať Objednávateľovi priebežne, počas doby trvania tejto Dohody, a to na základe písomných Objednávok Objednávateľa. 
3.3 [bookmark: _heading=h.dkpy3icy7ip]Účastníci Dohody sa dohodli, že v prípade nevyčerpania Maximálnej ceny Dohody uvedenej  v čl. II, bode 2.3 Dohody počas doby trvania Dohody, sú Účastníci dohody oprávnení predĺžiť dobu trvania Dohody o dvanásť (12) mesiacov, a to aj opakovane, avšak celková doba trvania Dohody nemôže presiahnuť dobu štyridsaťosem (48) mesiacov. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) a § 83 ods. 2 Zákona o verejnom obstarávaní.


Článok IV
Podmienky poskytovania Služieb
4.1 Na základe potreby Objednávateľa na poskytnutie Služieb, tento vyzve Poskytovateľa na poskytnutie Služby/Služieb prostredníctvom Objednávky. Každej Objednávke predchádza samostatná e-mailová požiadavka Objednávateľa na konkrétnu Službu (ďalej len „Požiadavka“), na ktorú Objednávka priamo nadväzuje, a to v súlade s Prílohou č. 1 a Prílohou č. 4 - Minimálny rozsah cieľových destinácií.
4.2 Pri zadávaní Požiadaviek je potrebné dodržať nasledujúci postup :
a) Objednávateľ odošle Požiadavku e-mailom na adresu uvedenú v čl. IX bodu 9.1 tejto Dohody Poskytovateľovi s uvedením údajov podľa Prílohy č. 1 tejto Dohody.
b) Poskytovateľ na základe Požiadavky zašle na e-mailovú adresu Objednávateľa uvedenú v čl. IX bodu 9.2 tejto Dohody obratom, najneskôr do dvoch (2) hodín, ponuku na letenky podľa Požiadavky a Prílohy č. 1 tejto Dohody, ktorá v maximálnej možnej a dostupnej miere zodpovedá Požiadavke Objednávateľa spolu s printscreenom letenky z globálneho rezervačného systému, pričom letenka/letenky musia byť ekonomicky najvýhodnejšie tak, aby bola zachovaná zásada hospodárnosti, efektívnosti, účelnosti a účinnosti využitia finančných prostriedkov zo strany Objednávateľa. Ponuka na letenky musí zohľadňovať všetky relevantné reklamné a marketingové akcie, výhody vernostných programov a výhod, ktoré ponúkajú letecké spoločnosti, pričom tieto výhody sú viazané na Objednávateľa,  nie na prepravovanú osobu. Poskytovateľ je povinný oznámiť a poskytnúť Objednávateľovi všetky výhody a bonusy, ktoré poskytujú letecké spoločnosti z dôvodu plnenia predmetu Dohody pri objednanej leteckej preprave alebo pri budúcej leteckej preprave. 
c) Objednávateľ je oprávnený overiť ponuku/ponuky na letenky prostredníctvom webového sídla iného predajcu. V prípade overenia uchováva printscreen z overenia ceny letenky/leteniek spolu s príslušnou Požiadavkou na nákup letenky/leteniek, ktorú adresoval Poskytovateľovi.
d) Objednávateľ na základe e-mailovej ponuky Poskytovateľa na letenku/letenky požiada Poskytovateľa o rezerváciu letenky, prípadne súvisiacich doplnkových služieb.
e) V prípade nemožnosti splniť Požiadavku z dôvodov na strane prevádzkovateľov letov, Poskytovateľ zašle minimálne dve (2) ponuky, ktoré v najväčšej miere zodpovedajú Požiadavke Objednávateľa. Z tejto ponuky si Objednávateľ vyberie vhodný let a požiada o jeho rezerváciu. Objednávateľ pri rezervácií uvedie nasledovné údaje: meno a priezvisko cestujúceho, typ batožiny v cene letenky, dátum narodenia cestujúceho a v prípade letu mimo krajín EÚ aj číslo cestovného pasu cestujúceho a dátum exspirácie tohto cestovného pasu.
f) Rezerváciu letenky odošle e-mailom Poskytovateľ maximálne do dvoch (2) hodín od prijatia e-mailovej Požiadavky na rezerváciu navrhovanej letenky zo strany Objednávateľa. Rezervácia obsahuje nasledovné údaje: meno a priezvisko cestujúceho, miesto a čas odletu, príp. medzipristátie, čas príletu do cieľovej destinácie, trieda, typ batožiny v cene letenky, cena letenky určená leteckou spoločnosťou, časový limit vystavenia letenky za uvedenú cenu, informácie o podmienkach príp. zmeny a storna letenky.
g) Objednávateľ najneskôr v lehote uvedenej ako časový limit vystavenia letenky za zarezervovanú cenu zašle e-mailom Poskytovateľovi súhlas s potvrdením rezervácie na vybratú letenku. Poskytovateľ na základe tohto e-mailového súhlasu bezodkladne vystaví letenky, potvrdenie o cene, prípadne poistenie storna a doručí ich elektronicky oprávnenej/poverenej osobe Objednávateľa. Na základe takto doručených podkladov Objednávateľ vystaví písomnú Objednávku v súlade s bodom 4.4 toho článku a odošle ju Poskytovateľovi najneskôr do piatich (5) pracovných dní. 
4.3 Písomná Objednávka musí obsahovať najmä identifikačné údaje Účastníkov dohody, IBAN Poskytovateľa, druh a množstvo jednotlivých Služieb (počet leteniek, označenie druhu leteniek), jednotkovú cenu jednotlivých Služieb bez DPH, celkovú Cenu za Služby v eurách bez DPH, označenie miesta odletu/odletov, čas a dátum odletu (pri jednosmernej letenke) alebo čas a dátum odletu a čas a dátum príletu (pri spiatočnej letenke), informácie o leteckej spoločnosti (názov spoločnosti a najdôležitejšie informácie o lete), termín/termíny doručenia letenky/leteniek Objednávateľovi, ktorý musí byť v súlade s bodom 2.3 tejto Dohody, spresnenie podmienok fakturácie, ďalšie informácie a požiadavky súvisiace a potrebné na zabezpečenie Služieb, dátum vyhotovenia Objednávky Objednávateľom a podpis oprávnenej osoby Objednávateľa.

4.4 [bookmark: _heading=h.r7gn4rqcx6pr]Účastníci dohody sa dohodli na elektronickom prijímaní a doručovaní Objednávok vo forme bežného e-mailu, vrátane jeho príloh a scanov v súlade s čl. XI, bodom 11.1 Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví Dohody alebo nimi poverené osoby, ktoré boli druhému Účastníkovi dohody vopred písomne oznámené. 
4.5 Poskytovateľ je povinný v lehote uvedenej v čl. II, bode 2.3 Dohody písomne potvrdiť prijatie Objednávky, a to tak, že Poskytovateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu  na e-mailovú adresu oprávnenej/poverenej osoby Objednávateľa podľa tohto článku Dohody. Doručením potvrdenej Objednávky je uzatvorená Jednotlivá zmluva. 
4.6 Poskytovateľ nie je oprávnený odmietnuť potvrdenie Objednávky, ak táto bola zaslaná v súlade s touto Dohodou.
4.7 Účastníci dohody sa dohodli, že v prípade, ak Poskytovateľ nepotvrdí Objednávku v lehote uvedenej v čl. II, bode 2.3 Dohody, ani v tejto lehote Objednávku neodmietne z dôvodu, ktorý nie je v rozpore s touto Dohodou, bude sa táto považovať za Poskytovateľom potvrdenú (akceptovanú) dňom uplynutia lehoty na potvrdenie Objednávky. 
4.8 Potvrdením Objednávky sa Poskytovateľ zaväzuje poskytnúť Služby v termíne a v rozsahu stanovenom Objednávkou, za podmienok dojednaných v tejto Dohode (Jednotlivá zmluva).
4.9 Poskytovateľ sa zaväzuje poskytovať Služby riadne a včas, v kvalite a spôsobom podľa Prílohy č. 1 Dohody. Služby musia byť poskytnuté bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, technickými normami a podmienkami tejto Dohody, podľa pokynov Objednávateľa, v súlade so záujmami Objednávateľa, ktoré sú Poskytovateľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poskytovateľ je povinný spolu s poskytovaním Služieb odovzdať Objednávateľovi aj príslušnú dokumentáciu týkajúcu sa Služieb, ak sa táto vyžaduje podľa čl. II, bodu 2.3 Dohody, a to vždy v slovenskom jazyku alebo českom jazyku, prípadne spolu s úradným prekladom do slovenského jazyka.
4.10 Poskytovateľ je povinný elektronicky doručiť Objednávateľovi letenku spolu so všetkými dokladmi, ktoré sa k letenke vydávajú. Prevzatie letenky a súlad prevzatej letenky s Objednávkou potvrdí elektronickou poštou osoba poverená na prevzatie letenky podľa čl. IX bodu 9.2 tejto Dohody, a to bezodkladne. 
4.11 Poskytovateľ sa zaväzuje administratívne zabezpečiť storno záväznej rezervácie/záväznej Objednávky alebo letenky, ak bola požadovaná letenka stornovateľná alebo zmenu záväznej rezervácie/záväznej Objednávky alebo letenky ak bola požadovaná letenka meniteľná. Stornovanie alebo zmenu letenky môže uskutočniť oprávnená osoba uvedená v čl. IX bode 9.2 tejto Dohody oznámením o stornovaní objednávky alebo letenky, a to v pracovných dňoch od 00.00 hod. do 24.00 hod. a taktiež cez víkendy alebo iné dni pracovného pokoja oznámením o stornovaní/zmene Objednávky/letenky. Poskytovateľ bude pred uskutočnením storna/zmeny letenky vopred informovať Objednávateľa o výške čiastky, ktorú môže Objednávateľ požadovať vrátiť v závislosti od podmienok konkrétnej leteckej spoločnosti. Objednávateľ môže vyžadovať predloženie relevantného dokladu o výške tejto čiastky. Poskytovateľ sa zároveň zaväzuje administratívne zabezpečiť všetky potrebné úkony s poisťovňou v prípade uplatnenia poistenia storna letenky zo zdravotných dôvodov riadne podložených od lekára, v prípade ak bola záväzná rezervácia/Objednávka/letenka požadovaná ako letenka poistená voči stornu letenky. V prípade zmeny letenky, ak bola požadovaná letenka ako meniteľná a v prípade storna letenky, ak bola požadovaná letenka ako stornovateľná a následnej potreby vystavenia náhradnej letenky/zmenenej  letenky Poskytovateľ oznámi Objednávateľovi cenu náhradnej letenky. Objednávateľ bezodkladne oznámi Poskytovateľovi akceptáciu, resp. neakceptáciu ceny náhradnej/zmenenej letenky. V prípade, ak Objednávateľ cenu náhradnej/zmenenej letenky nebude akceptovať z dôvodu, že doplatok za zmenu letenky by bol vyšší ako nová ponuka letenky s upravenými požiadavkami, môže Poskytovateľ predložiť novú ponuku na letenku s požadovanými kritériami. 

4.12 O poskytnutí Služieb vyhotoví Poskytovateľ písomný protokol (ďalej „protokol  o poskytnutí Služieb“). Za protokol o poskytnutí Služieb sa na účely tejto Dohody považuje aj potvrdená Objednávka podľa tohto článku Dohody. Protokol o poskytnutí Služieb podpísaný Objednávateľom zakladá nárok na vystavenie faktúry a musí byť  súčasťou (prílohou) faktúry.  
4.13 Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
4.14 Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a ak si Poskytovateľ nemôže včas zabezpečiť predchádzajúci súhlas Objednávateľa. V takomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
4.15 Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnymi predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú Objednávateľovi. V prípade, ak Objednávateľ trvá napriek upozorneniu Poskytovateľa na ním navrhnutom postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za škodu, ktorá v tomto prípade vznikne v priamej príčinnej súvislosti s pokynom Objednávateľa. 
4.16 V prípade neočakávaných komplikácií alebo akýchkoľvek zmien, náhleho zrušenia letov, posunu letových časov, technických porúch, či prípadných štrajkov je Poskytovateľ povinný flexibilne a bez zbytočného odkladu o vzniknutej situácii informovať Objednávateľa a zároveň bezodkladne v rezervačnom systéme alebo priamo u dopravcu (telefonicky, elektronicky) vykonať opatrenia smerujúce k vyriešeniu vzniknutej situácie (napr. prebookovanie letenky na inú vhodnú linku, úplné zrušenie letu bez nároku na finančné vyrovnanie leteckého dopravcu voči objednávateľovi atď...).

4.17 Poskytovateľ sa zaväzuje: 
a) vybrať v súlade s Požiadavkou Objednávateľa optimálne a ekonomicky najvýhodnejšie letecké spojenie, 
b) predložiť ponuku na vybrané letecké spojenie v písmene a) tohto bodu Dohody, 
c) zabezpečiť dostupnú/dostupné letenku/letenky na vybrané letecké spojenie uvedené v písmene a) tohto bodu Dohody a doručiť ju/ich elektronickou poštou Objednávateľovi v súlade s touto Dohodou, 
d) poskytovať Objednávateľovi nepretržité asistenčné služby v nasledujúcom rozsahu : 
· kontaktná telefónna linka 24 hodín denne,
· predcestovná, technická a administratívna asistencia, a to najmä storno alebo zmenu rezervácie cestujúceho, administratívne úkony pri uplatnení poistenia storna letenky, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane Objednávateľa (v prípade, ak hodnota náhradnej/zmenenej letenky nie je vyššia ako hodnota pôvodnej letenky), Poskytovateľa, alebo leteckého prepravcu, alebo z dôvodu vyššej moci
· pomoc a súčinnosť pri riešení reklamácií s leteckou prepravou.
e) poskytovať Objednávateľovi informačné služby uvedené v nasledujúcom rozsahu: 
· o presnom časovom a geografickom pláne cesty, a to najmä dátum a miesto požadovaného odletu a príletu s uvedením prípadných prestupov a dĺžky letu,
· o dodatočných údajoch a dokumentoch požadovaných zo strany leteckej spoločnosti súvisiacich s požiadavkou Objednávateľa,
· o štruktúre ceny letenky s rozčlenením na jej zložky, tzn. najmä cena letenky, letiskové poplatky, palivové poplatky, poplatky za vystavenie a doručenie letenky, rezerváciu letenky, sprostredkovateľské poplatky, poplatky za batožinu, poplatok za check-in, prípadne iné poplatky, ktoré sa viažu na príslušnú leteckú prepravu  a ďalších poplatkov/cien, z ktorých sa skladá celková cena letenky,
· o možnostiach zmeny alebo úpravy letenky,
· o možnostiach storna letenky,
· o leteckej spoločnosti,
· o vízovej povinnosti,
· o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa a osoby určené Objednávateľom prenášať pri konkrétnom lete.
4.18 Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb podľa tejto Dohody (ďalej len „Dôverné informácie”). Za dôverné informácie sa pre účely Dohody považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Poskytovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Dohody. Poskytovateľ je povinný zabezpečiť, aby každý subdodávateľ bol zaviazaný k rovnakému zachovávaniu mlčanlivosti v zmluve o subdodávke.
4.19 V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4.20 Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie. 
4.21 V prípade zmeny a/alebo doplnenia subdodávateľa je Poskytovateľ povinný najneskôr do pätnástich (15) pracovných dní pred plánovanou  zmenou  subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 4.19 tohto článku Dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4.22 Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Dohody, ktorá  v celom rozsahu  nahradí  pôvodnú Prílohu č. 3 Dohody.  Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    
4.23 Poskytovateľ sa zaväzuje poskytovať Služby takými osobami, ktoré spĺňajú rovnaké požiadavky, ako Objednávateľ požadoval vo Verejnom obstarávaní. 
4.24 Poskytovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Poskytovateľ zároveň vyhlasuje, že údaje zapísané v Registri partnerov verejného sektora sú pravdivé, úplné a aktuálne. Ak sa na strane Poskytovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora. 
4.25 Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi. 
4.26 Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
4.27 Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
4.28 V prípade, že Poskytovateľ, jeho subdodávateľ podľa Zákona o verejnom obstarávaní  alebo subdodávateľ podľa Zákona o registri partnerov verejného sektora,  má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní. 
4.29 Účastníci Dohody sa dohodli, že si pri poskytovaní Služieb a počas doby platnosti tejto Dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb.

Článok V
Cena za Služby
5.1 Cena za Služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena za Služby je uvedená v čl. II, bode 2.3 tejto Dohody a štruktúrovaný rozpočet Ceny za Služby je uvedený v Prílohe č. 2 tejto Dohody.
5.2 [bookmark: _heading=h.xnqttnmwxfp]Poskytovateľ je oprávnený fakturovať Cenu za Služby najskôr nasledujúci pracovný deň po zabezpečení Služieb. Faktúru za poskytnuté Služby sa zaväzuje Poskytovateľ doručiť Objednávateľovi najneskôr do konca kalendárneho mesiaca nasledujúceho po kalendárnom mesiaci, v ktorom boli predmetné Služby poskytnuté Objednávateľovi. Neoddeliteľnou súčasťou faktúry bude Objednávateľom potvrdený protokol o poskytnutí Služieb. 
5.3 Cena za Služby zahrňuje všetky poplatky a finančné plnenia súvisiace s poskytnutými Službami v súlade s Prílohou č. 1 tejto Dohody, a to najmä cenu letenky, náklady na letiskové poplatky, náklady na palivové poplatky, náklady na vystavenie a doručenie letenky, náklady na rezerváciu letenky, poplatky za batožinu, poplatok za check in, prípadne iné poplatky, ktoré sa viažu na príslušnú leteckú prepravu vrátane Servisného poplatku.
5.4 Ak je Poskytovateľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase poskytnutia Služby/Služieb. V prípade, ak je Poskytovateľ v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa čl. II, bodu 2.3 a Prílohy č. 1 tejto Dohody, najmä, nie však výlučne, náklady za poskytnutie Služieb a na obstaranie súvisiacich plnení, ako napríklad doprava na miesto poskytovania Služieb, náklady na obalovú techniku a balenie, či náklady na zaškolenie personálu Objednávateľa a pod.
5.5 V prípade, ak Poskytovateľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná. 
5.6 Zálohové platby, preddavky, ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v záhlaví Dohody. Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví Dohody.
5.7 [bookmark: _heading=h.d3029ci6sr7t]Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu protokolu o poskytnutí Služieb  potvrdeného  Objednávateľom, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu. Faktúru vystavenú Poskytovateľom v elektronickej forme je povinný Poskytovateľ zaslať na e-mailovú adresu Objednávateľa: faktury.urad@minv.sk. Poskytovateľ vyhlasuje, že elektronická faktúra je plnohodnotnou náhradou faktúry v papierovej forme, bude odosielaná vo formáte PDF a bude obsahovať všetky náležitosti daňového dokladu v súlade s ustanoveniami §71 a nasledujúcich zákona č. 222/2004 Z. z. o dani z pridanej hodnoty v znení neskorších predpisov platnými v čase jej odoslania. Objednávateľ v zmysle ustanovenia § 71, ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov súhlasí s vydaním elektronickej faktúry.

Článok VI
Záručná doba a zodpovednosť za vady
6.1 Poskytovateľ poskytuje na Služby záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Dohody. V prípade  reklamácie sa záručná doba predlžuje o čas, počas ktorého bola vada odstraňovaná. 
6.2 V prípade vady zo záruky Služieb počas záručnej doby má Objednávateľ právo na bezplatné odstránenie vád a Poskytovateľ má povinnosť odstrániť vady Služieb na svoje náklady.
6.3 Objednávateľ uplatní reklamáciu vady zo záruky Služieb a práva vyplývajúce zo záruky a nároky z vád bez zbytočného odkladu po jej zistení, a to písomne vo forme bežného e-mailu adresovaného oprávnenej osobe Poskytovateľa uvedenej v záhlaví Dohody. 
6.4 Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 Dohody. 
6.5 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo iných podkladov poskytnutých Objednávateľom Poskytovateľovi.
6.6 [bookmark: _heading=h.94ez4qub6ksz]Poskytovateľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Služieb, najmä ak predmetné Služby boli poskytnuté odlišne od podmienok uvedených v tejto Dohode a jej prílohách. Pri výskyte vady poskytnutých Služieb a uplatnenia nároku z vád vo forme reklamácie podľa tohto článku Objednávateľom sa Poskytovateľ zaväzuje túto vadu odstrániť v lehote uvedenej v čl. II, bode 2.3 a v Prílohe č. 1 Dohody. V prípade, ak nebude možné vadu odstrániť alebo ak by si jej odstránenie vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu až do výšky 100% z Ceny objednanej Služby, ktorá bola poskytnutá s vadou.
6.7 Postup pri reklamácii Služieb a uplatňovaní nárokov z vád a záruky za akosť sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VII
Ostatné dojednania
7.1 [bookmark: _heading=h.3ql5v8wvnzl1]Poskytovateľ berie na vedomie, že finančné prostriedky Objednávateľa určené na zaplatenie Ceny za Služby sú verejnými prostriedkami zo štátneho rozpočtu Slovenskej republiky. Poskytovateľ berie na vedomie, že na použitie verejných prostriedkov, kontrolu použitia týchto prostriedkov a vymáhanie ich neoprávneného použitia alebo zadržanie sa vzťahuje režim upravený osobitnými právnymi predpismi z oblasti rozpočtových pravidiel a finančnej kontroly. 
Poskytovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody a/alebo Jednotlivej zmluvy. Povinnosť podľa predchádzajúcej vety je Poskytovateľ povinný splniť v termínoch určených Objednávateľom. Oprávnenými osobami sa podľa predchádzajúcej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky, pričom zamestnancami oprávnenými na výkon kontroly sú napríklad:
a) poverení zamestnanci Objednávateľa,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR.
Poskytovateľ podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
a) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
b) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
c) požadovať prítomnosť oprávnených osôb zo strany Poskytovateľa počas vykonávania kontroly, auditu, či overovania u Poskytovateľa;
d) požadovať od Poskytovateľa prijatie nápravných opatrení a odstránenie zistených nedostatkov u Poskytovateľa.
7.2 Účastníci dohody sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou alebo plnením záväzkov podľa tejto Dohody. 
7.3 [bookmark: _heading=h.t6956t69w3d2]Účastníci dohody  sa dohodli, že v prípade, ak podmienky Verejného obstarávania, osobitné právne predpisy alebo táto Dohoda vyžadujú pre poskytovanie Služieb osobitné povolenia, resp.  certifikáty, Poskytovateľ je povinný disponovať takýmito povoleniami, resp. certifikátmi a udržiavať ich v platnosti počas celej doby trvania Dohody a/alebo Jednotlivej zmluvy, inak sa porušenie tejto povinnosti bude považovať za podstatné porušenie tejto Dohody. Poskytovateľ je povinný kedykoľvek počas platnosti tejto Dohody na výzvu Objednávateľa bezodkladne predložiť Objednávateľovi takéto povolenie, resp. certifikát.
7.4  Objednávateľ si vyhradzuje právo doplniť/zmeniť Prílohu č. 4 – Minimálny rozsah cieľových destinácií, a to doplnením nových destinácií. Účastníci dohody sa dohodli, že Minimálny rozsah cieľových destinácií uvedený v Prílohe č. 4 tejto Dohody môžu zmeniť formou písomného dodatku k Dohode, a to vo forme aktualizácie Prílohy č. 4 – Minimálny rozsah cieľových destinácii, pričom takáto zmena sa bude považovať za zmenu podľa § 18 ods. 1 písm. a) Zákona o verejnom obstarávaní.“

Článok VIII
Zmluvné pokuty a úroky z omeškania
8.1 [bookmark: _heading=h.alei27m6ms9p]Pre prípad nedodržania podmienok tejto Dohody si dohodli Účastníci dohody nasledovné zmluvné pokuty a úroky z omeškania:
a) za omeškanie Poskytovateľa s poskytovaním Služieb a/alebo dokumentácie podľa čl. II, bodu 2.3 Dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny objednaných Služieb, ktorých sa omeškanie týka, za každý, aj začatý deň omeškania,
b) za omeškanie Poskytovateľa s odstránením vady Služieb v lehote podľa čl. II, bodu 2.3 Dohody a v súlade s čl. VI Dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny objednaných Služieb, s odstraňovaním vád ktorých je v omeškaní, za každý, aj začatý deň omeškania,
c) za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej Ceny objednaných Služieb za každý, aj začatý deň omeškania, 
d) v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa čl. IV, bodu 4.9 až 4.11 Dohody, Objednávateľ si uplatní voči Poskytovateľovi zmluvnú pokutu vo výške 10% z Ceny objednaných Služieb,
e) v prípade nepravdivosti vyhlásení Poskytovateľa, ktoré sú uvedené v čl. IV, bodoch 4.24 a 4.28 Dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR),
f) v prípade porušenia povinností Poskytovateľa uvedených v čl. IV, bodoch 4.18, 4.20 a 4.21 a v čl. VII, bode 7.3 Dohody si Objednávateľ uplatní voči Poskytovateľovi zmluvnú pokutu vo výške 30% z Ceny za Služby za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla,
g) v prípade porušenia povinností Poskytovateľa uvedených v čl. IV, bode 4.2, 4.16 a 4.17 Dohody si Objednávateľ uplatní voči Poskytovateľovi zmluvnú pokutu vo výške 10% z Ceny objednaných Služieb.
8.2 [bookmark: _heading=h.enw2v6j0yoqr]Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje. 
8.3 [bookmark: _heading=h.6qhhvi7k8jna]Zaplatením zmluvnej pokuty Poskytovateľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8.4 [bookmark: _heading=h.2mo9n59821z6]Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä  vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa dôvodne odvolal na okolnosti vylučujúce zodpovednosť, právo odstúpiť od Dohody.

Článok IX
Oprávnené osoby 

9.1 Pre účely plnenia tejto Dohody sa určujú nasledovné oprávnené osoby Účastníkov dohody:
 a) oprávnené osoby Objednávateľa:
· Titl., Meno, Priezvisko:  xxxxxxxx
· E-mailová adresa: xxxxxxxx
· Telefonický kontakt: xxxxxxxx

b) oprávnené osoby Poskytovateľa:
· Titl., Meno, Priezvisko: xxxxxxxx
· E-mailová adresa: xxxxxxxx
· Telefonický kontakt: xxxxxxx

9.2  Objednávateľ elektronickou poštou oznámi meno a priezvisko, emailovú adresu a telefonický kontakt osoby/osôb poverenej/poverených na administratívne úkony v súvislosti so zabezpečením záväznej rezervácie s garanciou ponuky Poskytovateľa na zabezpečenie Služby a osoby poverenej na prevzatie letenky do troch (3) pracovných dní odo dňa nadobudnutia účinnosti tejto Dohody. Účastníci dohody sú povinní elektronickou poštou oznámiť si zmenu údajov uvedených v tomto bode bezodkladne najneskôr však do troch (3) dní od vtedy, čo nastala zmena. Zmena údajov je účinná voči Účastníkovi dohody dňom jej oznámenia druhému Účastníkovi dohody.


Článok X
Skončenie Dohody
10.1 Účastníci dohody sa dohodli, že Dohodu je možné skončiť:
a) písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
b) písomným odstúpením od Dohody v prípade podstatného porušenia Dohody,
c) písomnou výpoveďou v súlade s týmto článkom Dohody.
10.2 [bookmark: _heading=h.2yn6xmqe804t]Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené  v súlade s čl. XI, bodom 11.4 Dohody. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody. 
10.3 [bookmark: _heading=h.ulmouvzfabp1]Za podstatné porušenie Dohody sa považuje:
a) omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia preukázateľného dôvodu, ktorý by omeškanie ospravedlňoval (vyššia moc), 
b) ak Cena za Služby bude fakturovaná v rozpore s podmienkami dohodnutými v tejto Dohode a jej prílohách, 
c) Poskytovateľ poskytne Objednávateľovi Služby takým spôsobom alebo v rozsahu a kvalite, ktoré sú v rozpore s Jednotlivou zmluvou, touto Dohodou alebo Prílohou č. 1 Dohody, 
d) [bookmark: _heading=h.4u43n3d11dvr]Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy,
e) Poskytovateľ poruší jeho povinnosti podľa čl. IV, bodov 4.10, 4.11, 4.17, 4.20 až 4.28 a čl. VII, bodu 7.3 tejto Dohody, 
f) ak budú zo strany Objednávateľa opakovane reklamované poskytnuté Služby (viac ako trikrát), alebo 
g) ak je to výslovne uvedené v tejto Dohode.  
10.4 Objednávateľ je oprávnený písomne odstúpiť od Dohody v prípade, ak:
a) proti Poskytovateľovi začalo konkurzné konanie alebo reštrukturalizácia,
b) Poskytovateľ vstúpil do likvidácie, alebo
c) Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni.
[bookmark: _heading=h.bmm6x7a6a9wk]10.5   Objednávateľ je oprávnený odstúpiť od Dohody aj v prípade, ak: 
a) [bookmark: _heading=h.p42xijoe3kgk]existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
b) [bookmark: _heading=h.uc77hupjnjt8]táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
c) [bookmark: _heading=h.iex39h3ldhn8]Poskytovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
[bookmark: _heading=h.rzmvj5tquegn]10.6 Účastníci dohody sa dohodli, že ak sú Služby financované alebo spolufinancované z fondov Európskej únie podľa čl. II, bodu 2.3 Dohody a zároveň  Dohoda nenadobudne účinnosť v lehote šiestich (6) mesiacov odo dňa jej podpisu všetkými Účastníkmi dohody, Účastníci dohody sú oprávnení od Dohody odstúpiť.
[bookmark: _heading=h.co5axqjlst9w]10.7  Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
10.8  Poskytovateľ je oprávnený písomne vypovedať túto Dohodu s výpovednou dobou šesť (6) mesiacov, ak Objednávateľ neuhradil riadne doručenú a riadne vystavenú faktúru Poskytovateľovi, ak je Objednávateľ v omeškaní dlhšie ako šesťdesiat (60) dní, a to aj napriek písomnej výzve Poskytovateľa s určením náhradnej lehoty na vykonanie nápravy. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
10.9  Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
10.10Ukončením Dohody nie sú dotknuté ustanovenia týkajúce sa zodpovednosti za vady, zmluvných pokút, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody. 

Článok XI
Spoločné a záverečné ustanovenia
11.1 Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „Oznámenie“) musia byť: 
a) [bookmark: _heading=h.v2xb2rf7j1f]v písomnej podobe (v listinnej alebo elektronickej podobe), 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
[bookmark: _heading=h.fs1hk96sa49n]Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.
10.2 Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody. 
10.3 Oznámenie poskytované Poskytovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody.
10.4 Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10.5 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
10.6 [bookmark: _heading=h.tzb3mftspd6p]Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Ustanovenie bodu 11.5 tohto článku Dohody týmto nie je dotknuté.
10.7 [bookmark: _heading=h.m9jctsu042qm]Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
10.8 V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
10.9 Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
10.10 Účastníci dohody vyhlasujú, že túto Dohodu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.
10.11 [bookmark: _heading=h.lirn0w9cv3w2]Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov. Zverejnenie Dohody v Centrálnom registri zmlúv zabezpečí Objednávateľ. 
10.12 Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je Poskytovateľ zahraničnou osobou alebo ak technicky nie je možné postupovať podľa predchádzajúcej vety, tak sa Dohoda vyhotoví v listinnej podobe v dvoch (2) vyhotoveniach pre Objednávateľa a jednom (1) vyhotovení pre Poskytovateľa, resp. po jednom (1) vyhotovení pre každého Poskytovateľa. 
10.13 Dohoda má nižšie uvedené prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú v otázkach špecifikácie Služieb a požiadaviek na Služby prednosť ustanovenia Príloh č. 1 a 2 Dohody a v otázkach obchodných, právnych a procesných majú prednosť ustanovenia tejto Dohody.
· Príloha č. 1 – Opis predmetu zákazky, vlastný návrh plnenia
· Príloha č. 2 – Štruktúrovaný rozpočet Ceny za Služby 
· Príloha č. 3 – Zoznam subdodávateľov 
· Príloha č. 4 – Minimálny rozsah cieľových destinácii

Za Objednávateľa:				Za Poskytovateľa:

PRÍLOHA Č. 1
OPIS PREDMETU ZÁKAZKY, VLASTNÝ NÁVRH PLNENIA






































PRÍLOHA Č. 2
ŠTRUKTÚROVANÝ ROZPOČET CENY ZA SLUŽBY


PRÍLOHA Č. 3
ZOZNAM SUBDODÁVATEĽOV


	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Rozsah plnenia vyjadrený v % a  sumou
	Meno, priezvisko, dátum narodenia, adresa pobytu osoby oprávnenej konať za subdodávateľa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	






PRÍLOHA Č. 4
MINIMÁLNY ROZSAH CIEĽOVÝCH DESTINÁCIÍ
[bookmark: _Hlk238013350]Minimálny rozsah cieľových destinácií


	Predpokladané cieľové destinácie
	Predpokladaný počet leteniek počas plnenia Dohody

	Brusel
	600

	Londýn
	200

	Varšava
	300

	Amsterdam
	200

	Paríž
	120

	Rím
	120

	Sofia
	100

	Atény
	100

	Tallin
	100

	Vilnius
	100

	Miláno
	60

	Belehrad
	50

	Bukurešť
	50

	Madrid
	50

	Mytilini
	50

	Valeta
	50

	Manchester
	40

	Luxemburg
	40

	Bratislava
	150

	Košice
	30

	Ženeva
	30

	Zürich
	30

	Barcelona
	40

	Hanoi
	20

	Lisabon
	20

	Lyon
	20

	Štokholm
	20

	Záhreb
	20

	Berlín
	20

	Birmingham
	20

	Hamburg
	20

	Kyjev
	20

	Indianapolis
	20

	Moskva
	20

	Oslo
	20

	Kodaň
	15

	Catania
	10

	Kišiňov
	10

	Priština
	10

	Brindisi
	10

	Dallas
	10

	Istanbul
	10

	Larnaka
	10

	Marakéš
	10

	Rabat
	10

	Skopje
	10

	Štrasburg
	10

	Tbilisi
	10

	Tel Aviv
	10

	Baku
	10

	Dublin
	10

	Gdansk
	10

	Hannover
	10

	Helsinki
	10

	Izmir
	10

	Petrohrad
	10

	Palermo
	10

	Rotterdam
	10

	Malaga
	10

	Peking
	10

	Kolín nad Rýnom
	10

	Dubrovnik
	10

	Düsseldorf
	10

	Edinburgh
	10

	Ľubľana
	10

	Ľvov
	10

	Marseille
	10

	Nice
	10

	Sarajevo
	10

	Podgorica
	10

	Tirana
	10

	Göteborg
	8

	Kréta
	6

	Poprad
	5

	Žilina
	5

	Sliač
	5

	Piešťany
	5

	Liverpool
	5

	Minsk
	5

	Porto
	5

	Solún
	5

	Varna
	5

	Washington
	5

	Ottawa
	5

	Toronto
	5

	Nairobi
	2








